cyanic-selkie/wikianc huggingface dataset:
Πολιτισμός της κοιλάδας του Ινδού
Η ανάδυση του πολιτισμού
Οι περισσότεροι κάτοικοι των πόλεων φαίνεται πως ήταν έμποροι ή τεχνίτες, οι οποίοι ζούσαν μαζί με άλλους που ακολουθούν το ίδιο επάγγελμα σε καθορισμένες συντεχνιακά γειτονιές. Τα υλικά από τις μακρινές περιοχές χρησιμοποιούνταν στις πόλεις για την κατασκευή σφραγίδων, χαντρών και άλλων αντικειμένων. Ανάμεσα στα χειροποίητα αντικείμενα που ανακαλύφθησαν, υπάρχουν όμορφες χάντρες, καμωμένες από βερνικωμένη πέτρα. Οι σφραγίδες φέρουν εικόνες ζώων, θεών και ενίοτε φέρουν επιγραφές. Μερικές από τις σφραγίδες χρησιμοποιούντο για να αποτυπώνουν στον άργιλο το είδος και την ποσότητα των εμπορικών αγαθών, αλλά είχαν πιθανώς και άλλες χρήσεις. Αν και μερικές κατοικίες φαίνεται πως ήταν μεγαλύτερες από άλλες, οι πόλεις αυτού του πολιτισμού είναι αξιοπρόσεκτες για την προφανή ισότητά τους. Για παράδειγμα, όλα τα σπίτια είχαν εξίσου πρόσβαση στις εγκαταστάσεις ύδατος και στο σύστημα διαχείρισης αποβλήτων. Ο παρατηρητής προσλαμβάνει εδώ την εντύπωση μιας απέραντης, κοινωνίας μεσαίων τάξεων.
Χάρι ΜακΦάρλαντ Μπράκεν
Ο Μπράκεν έλαβε πτυχίο στη Φιλοσοφία από το Trinity College του Κονέκτικατ (1949), μεταπτυχιακό στη Φιλοσοφία από το Πανεπιστήμιο Τζονς Χόπκινς (1954) και διδακτορικό στη Φιλοσοφία από το Πανεπιστήμιο της Αϊόβα (1956).
Μάτι Σάλμινεν
Βιογραφικό
Σπούδασε στο Μουσικό Ινστιτούτο του Τουρκού, στην Ακαδημία Σιμπέλιους του Ελσίνκι και πήρε υποτροφία το 1926 για την Ρώμη και το Ντύσελντορφ. Σε ηλικία 24 χρονών έγινε σολίστας της χορωδίας της εθνικής όπερας της Φινλανδίας. Στα χρόνια 1972-1988 ήταν μέλος της όπερας της Κολωνίας, και από το 1984 τελεί ως μέλος της όπερας της Ζυρίχης. Από το 1976-1988 έδωσε πάνω από 150 παραστάσεις στο Μπαϊρόιτ. Από το 1976 ως το 1998 πήρε κάθε καλοκαιρινή σεζόν μέρος στην όπερα της Σαβολίνα της Φινλανδίας.
Βραβεύτηκε δυο φορές με το Βραβείο Γκράμι στην κατηγορία Καλύτερο Album για Όπερα το 1983 για Το Δαχτυλίδι του Νιμπελούνγκεν στο Μπαϊρόιτ και το 1992 για Το Λυκόφως των Θεών στην Μετροπόλιταν Όπερα της Νέας Υόρκης.
Emirates Stadium
Το πρώην Άσμπερτον Γκρόουβ (αγγλικά, Ashburton Grove), πλέον γνωστό ως Emirates Stadium (προφορά: Έμιρατς Στέιντιουμ) για χορηγικούς λόγους, όπως και Άρσεναλ Στέιντιουμ (αγγλικά: Arsenal Stadium) στις ευρωπαϊκές διοργανώσεις, είναι ένα ποδοσφαιρικό γήπεδο που βρίσκεται στο Λονδίνο και αποτελεί την τωρινή έδρα της Άρσεναλ.
Άγιο Γάλα Χίου
Ιστορικά στοιχεία
Το χωριό ονομαζόταν παλαιότερα Άγιος Θαλένης, ονομασία στην οποία μεταφράζεται κατά τον συγγραφέα Γεώργιο Ι. Ζολώτα και το St. Elena με το οποίο κατέγραψε τον οικισμό ο περιηγητής Χριστόφορος Μπουοντελμόντι που επισκέφθηκε τη Χίο το 1415.
Ανθρώπινη Κόλαση
Η Ανθρώπινη Κόλαση (πρωτότυπος τίτλος: Dead Reckoning) είναι ένα φιλμ νουάρ αμερικανικής παραγωγής του 1947 σε σκηνοθεσία Τζον Κρόμγουελ και σενάριο των Στιβ Φίσερ και Όλιβερ Γκάρετ, βασισμένο σε μια ιστορία των Τζέραλντ Ντρέισον Άνταμς και Σίντνεϊ Μπάιντελ. Πρωταγωνιστούν ο Χάμφρεϊ Μπόγκαρτ και η Λίζαμπεθ Σκοτ.
Πλοκή
Όταν ο Μέρντοκ ξυπνά, αντικρύζει τον Μαρτινέλι που του ζητά να αποκαλύψει τι υπάρχει στην κωδικοποιημένη επιστολή. Ο Μέρντοκ αρνείται να πει οτιδήποτε και ο μπράβος του Μαρτινέλι, Κράους αναλαμβάνει δράση χτυπώντας τον πολύ άσχημα. Ωστόσο, ο Μέρντοκ καταφέρνει με ένα τεχνάσμα να ξεφύγει από τους απαγωγείς του όταν ο Κράους τον πάει πίσω στο ξενοδοχείο του, καθώς στην είσοδο φτάνει η αστυνομία. Η αφήγηση στον Πάτερ Λόγκαν τελειώνει και ο Μέρντοκ εξαφανίζεται προτού προλάβει εκείνος να καλέσει κάποιον για βοήθεια.
Ο Μέρντοκ πηδά στο αυτοκίνητο που περιμένει εκεί και βλέπει να το οδηγεί η Κόραλ. Αναλαμβάνει την οδήγηση και καθώς απομακρύνονται, κατηγορεί την Κόραλ ότι προσπάθησε να τον σκοτώσει. Όταν αυτήν τον πυροβολεί, το αυτοκίνητο αναπτύσει ιλιγγιώδη ταχύτητα και συντρίβεται στον κορμό ενός δέντρου. Οι δυο επιβαίνοντες επιζούν, αλλά η Κόραλ υποφέρει από σοβαρά τραύματα. Στο νοσοκομείο, ο Μέρντοκ την παρηγορεί στις τελευταίες στιγμές πριν εκείνη ξεψυχήσει.
Blood on the Dance Floor (τραγούδι)
Εμφάνιση στα τσαρτ
Το single έφθασε έως τη 42η θέση του US Billboard Hot 100. Αυτή η χαμηλή θέση αποδόθηκε στην έλλειψη προώθησης του άλμπουμ στις ΗΠΑ και - σύμφωνα με τους Τ. Ράντι Ταραμπορρέλλι και Γουίλλιαμ Ρούχλμαν - οι Αμερικανοί ενδιαφέρονταν περισσότερο για τη προσωπική ζωή του παρά για τη μουσική του. Το Blood on the Dance Floor ήταν το 20ο και τελευταίο single του Τζάκσον που επανακυκλοφόρησε κατά την εκστρατεία του Visionary. Επανακυκλοφορώντας τον Ιούνιο του 2006, έφθασε στη 19η θέση στο Ηνωμένο Βασίλειο.
Ξύλινη γλώσσα
Ορισμός και δομή
Για τη χρήση της στη Ρωσική γλώσσα, αναφέρεται ότι η επέμβαση των πολιτικών είχε σαν αποτέλεσμα την ξύλινη γλώσσα, η οποία αναφέρεται ως «φτωχή και πρωτόγονη γραφειοκρατική γλώσσα», μέρος της ρητορικής του καθεστώτος κατά τον 20ό αιώνα. Στη γαλλική γλώσσα, η έκφραση αυτή παρουσιάζεται και αναλύεται σε αρκετά λεξικά αλλά και σε πολλές εργασίες και βιβλία. Εκεί αναφέρεται ως μια γλώσσα κωδικοποιημένη, με στερεότυπα και καθορισμένες μορφές, που χρησιμοποιείται κυρίως στην πολιτική, ως μέσο άσκησης προπαγάνδας, Ο Γ. Μπαμπινιώτης, το 2000, ανέφερε ότι το γλωσσικό ύφος που χαρακτηρίζουμε ξύλινη γλώσσα ως «άκαμπτο, ξηρό, απαρέγκλιτο και υποταγμένο λόγο» και σημείωσε ότι αυτό που τη χαρακτηρίζει δεν είναι η μορφή, όπως το λεξιλόγιο και η σύνταξή της, αλλά οι προθέσεις του πολιτικού λόγου, που εκφέρεται μέσα από προδιαγεγραμμένα οχήματα. Σε ένα σύντομο ορισμό ως επίλογο στους διάφορους ορισμούς που κατέγραψε, ο Ζιλ Γκουιγερόν (Gilles Guilleron) αναφέρει για την ξύλινη γλώσσα ότι είναι «στρατηγήματα για να πει κανείς χωρίς να πει ή, καλύτερα, να πει για να μην πει τίποτα», ενώ ο Ζαν-Εντέρν Χαλλιέρ (Jean-Edern Hallier) χαρακτηρίζει την ξύλινη γλώσσα των αριστερών, ένα ακατανόητο, ελιτίστικο ιδίωμα (συμπληρώνοντας ότι και ο ίδιος την έχει χρησιμοποιήσει)
Θάνος Πλεύρης
Βιογραφία
Υπηρέτησε τη στρατιωτική του θητεία στις Ειδικές Δυνάμεις ως λοχίας πεζοναύτης.
Πολιτική σταδιοδρομία
Στις 21 Μαΐου 2012 ανακοίνωσε την αποχώρησή του από τον Λαϊκό Ορθόδοξο Συναγερμό του Γιώργου Καρατζαφέρη για να συστρατευθεί με τη Νέα Δημοκρατία. Η αποχώρησή του ήταν αποτέλεσμα και της επιθυμίας του Γιώργου Καρατζαφέρη να μη συνεργαστεί με ΝΔ και το κόμμα να κατέβει αυτόνομα στις εθνικές εκλογές της 17ης Ιουνίου 2012. Ο Θάνος Πλεύρης τοποθετήθηκε από τον Αντώνη Σαμαρά πριν τις εκλογές στην 9η μη εκλόγιμη θέση της Α' Αθηνών αφού οι εκλογές έγιναν χωρίς σταυρό προτίμησης. Η ΝΔ εξέλεξε 8 βουλευτές στην Α' Αθηνών και ο Θάνος Πλεύρης ήταν ο πρώτος επιλαχών. Με την ανάληψη του Υπουργείου Υγείας από τον Άδωνι Γεωργιάδη στη κυβέρνηση Αντώνη Σαμαρά, ο Θάνος Πλεύρης ανέλαβε νομικός σύμβουλος του υπουργού συμμετέχοντας στην κατάρτιση πολλών νομοσχεδίων που συνέτειναν στη σμίκρυνση των παρεχόμενων από το ΕΣΥ δωρεάν υπηρεσιών προς τους πολίτες. Το Μάιο του 2014 εξελέγη δημοτικός σύμβουλος στον Δήμο Αθηναίων με την δημοτική παράταξη που στήριζε η Νέα Δημοκρατία. Στις 3 Νοεμβρίου του 2014 ορκίστηκε βουλευτής του Ελληνικού Κοινοβουλίου με το κόμμα της Ν.Δ. αντικαθιστώντας τον Δημήτρη Αβραμόπουλο ο οποίος παραιτήθηκε από το βουλευτικό του αξίωμα για αναλάβει τα νέα του καθήκοντα στην Κομισιόν. Στις εκλογές του 2015 απέτυχε να επανεκλεγεί βουλευτής ενώ στις εκλογές του 2019 επανεξελέγη στην Α' Αθηνών με τη Νέα Δημοκρατία.
Κάστρο Κίμπολτον
Νορμανδικά κάστρα
Ένα ξύλινο κάστρο (motte and bailey) κτίσθηκε στο Κίμπολτον, σε μια διαφορετική πλευρά, κατά τη Νορμανδική εποχή. Αργότερα, ο Βασιλιάς Ιωάννης έδωσε στον Γκόφφρεϋ Φίτζπιρς, Κόμη του Έσσεξ άδεια να λειτουργήσει μια εμποροπανήγυρη και αγορά στο Κίμπολτον, ως συνέπεια εξαιτίας της οποίας δημιουργήθηκε θέση αγοράς, με την υπάρχουσα εκκλησία στην μια άκρη και ένα νέο κάστρο στην άλλη.
Rockstar (τραγούδι, Post Malone)
Το κομμάτι έφτασε στην κορυφή του Αμερικανικού Billboard Hot 100, αλλά και σε πολλές ακόμα χώρες, συμπεριλαμβανομένων της Αυστραλίας, του Καναδά, της Πορτογαλίας, της Ιρλανδίας, της Νέας Ζηλανδίας, της Σουηδίας, της Νορβηγίας, της Φινλανδίας, της Δανίας και του Ηνωμένου Βασιλείου. Επιπλέον, έγινε το πρώτο νούμερο ένα τραγούδι για τον Post Malone και για τον 21 Savage σε όλες τις χώρες που προαναφέρθηκαν.
Κάστρο του Τούμπεα
Ιστορία
Με τις μεγάλες αλλαγές που προκλήθηκαν από τον Λιβονικό Πόλεμο κατά την διάρκεια του 16ου αιώνα, τα σταυροφορικά τάγματα τα οποία παλαιότερα ήλεγχαν τα σημερινά βαλτικά κράτη διαλύθηκαν, ενώ η περιοχή πέρασε υπό τον έλεγχο της Σουηδίας, της Πολωνίας και της Ρωσίας. Το 1561, η Βόρεια Εσθονία είχε καταστεί Σουηδική κτήση. Οι Σουηδοί μετέτρεψαν το κάστρο από ένα σταυροφορικό φρούριο σε ένα τελετουργικό και διοικητικό κέντρο πολιτικής εξουσίας στην Εσθονία, λειτουργία την οποία το κάστρο εξακολούθησε να έχει έκτοτε.
Πορεία του ΑΠΟΕΛ στα ευρωπαϊκά κύπελλα ποδοσφαίρου
Ιστορική επισκόπηση και σημαντικότερα γεγονότα
Την περίοδο 2017-18 συμμετείχε στους ομίλους του Τσάμπιονς Λιγκ 2017-18. Αντίπαλοι ήταν η Τότεναμ, η Ρεάλ Μαδρίτης και η Ντόρτμουντ. Το ΑΠΟΕΛ τερμάτισε στην τελευταία θέση και αποκλείστηκε.
Αναλυτική ευρωπαϊκή πορεία
2: Και τα δύο παιχνίδια έγιναν στη Γερμανία.
Στατιστικά
Έως και την περίοδο 2019-20.
Ντάριο Φραντσεσκίνι
Βιογραφία
Ο Φραντσεσκίνι γεννήθηκε το 1958 στην Φερράρα. Ο πατέρας του ήταν βουλευτής από το 1953 ως το 1958. Σπούδασε νομικά στο Πανεπιστήμιο της Φερράρα, από όπου ξεκίνησε να απασχολείται στην συγγραφή δοκιμίων και βιβλίων.
Στις ιταλικές γενικές εκλογές του 2001 εξελέγη βουλευτής, εκπροσωπώντας τη Φερράρα. Το 2001 εντάχθηκε στην κεντρική επιτροπή του κόμματος Η Δημοκρατία είναι Ελευθερία - Η Μαργαρίτα, του οποίου αποτελούσε ιδρυτικό πρόσωπο. Το 2006 επανεξελέγη στο κοινοβούλιο για την περιφέρεια Εμίλια-Ρομάνια.
Στις 21 Φεβρουαρίου 2009, μετά την παραίτηση του Βάλτερ Βελτρόνι, εξελέγη γραμματέας του Δημοκρατικού Κόμματος, με 1.047 ψήφους σε σύνολο 1.258. Στις εσωκομματικές εκλογές της 25ης Οκτωβρίου 2009 ο Ντάριο Φραντσεσκίνι έχασε την ηγεσία του κόμματος λαμβάνοντας μόνο το 34% των ψήφων.
Παραπομπές
Κατηγορία:Ιταλοί πολιτικοί
Εθνόσημο της Βουλγαρίας
right|220px
Το σύγχρονο εθνόσημο της Βουλγαρίας υιοθετήθηκε το 1997. Αυτό το εθνόσημο χρησιμοποιήθηκε για πρώτη φορά από τη Βουλγαρία από την περίοδο του τερματισμού της κομμουνιστικής διακυβέρνησης στη χώρα, στις αρχές της δεκαετίας του ‘90.
Αγάπη (ταινία 2012)
Πλοκή
Ο Ζωρζ προσλαμβάνει μια νοσοκόμα να φροντίζει την Αν, αλλά γρήγορα ανακαλύπτει ότι δεν φέρεται σωστά στη σύζυγό του και την απολύει. Μια μέρα, ο Ζωρζ κάθεται δίπλα στην Αν που ούρλιαζε, προφανώς από πόνο. Της λέει μια ιστορία και καθώς φτάνει στο τέλος αρπάζει ένα μαξιλάρι από το κρεβάτι και πνίγει την Αν.
Ζακ ντ'Αρτουά
Βιογραφία
Το 1655 του είχε παραχωρηθεί το προνόμιο του σχεδιαστή χαρτονιών (cartoon) ταπισερί της πόλης των Βρυξελλών. Όταν απεβίωσε ήταν κάτοχος αρκετών οικιών, μία από τις οποίες ήταν στο δάσος του Σουάνι και συλλογής πινάκων, αν και ο σπάταλος τρόπος ζωής του τον είχε αφήσει με μεγάλα χρέη. Απεβίωσε στις Βρυξέλλες.
Μουσείο Ελιάς και Ελληνικού Λαδιού
Εξωτερικοί σύνδεσμοι
Κατηγορία:Σπάρτη Ελιας και Ελληνικου Λαδιου
Θέμος Αναστασιάδης
Δημοσιογραφική σταδιοδρομία
Ο Αναστασιάδης ξεκίνησε την δημοσιογραφία ως φοιτητής, από το περιοδικό μοτοσυκλέτας «MotoGP». Εν συνεχεία εργάστηκε ως πολιτικός - οικονομικός συντάκτης στις εφημερίδες Το Βήμα, Εξπρές, Καθημερινή, στην οποία διετέλεσε και διευθυντής, και την Ελευθεροτυπία, όπου διατηρούσε τη χιουμοριστική στήλη «Μαύρη Τρύπα». Για τη στήλη αυτή τιμήθηκε το 1993 με το βραβείο του “Ιδρύματος Μπότση”.
Προβλήματα υγείας και θάνατος
Τα τελευταία χρόνια της ζωής του, άρχισε να αντιμετωπίζει πολλά προβλήματα υγείας. Τον Απρίλιο του 2017, σταμάτησε απότομα την εκπομπή "ΟΛΑ" λόγω κάποιας σοβαρής μη κατονομασμένης πάθησης στα μάτια του, καθώς οι δυνατοί προβολείς του στούντιο τον ταλαιπωρούσαν. Έχασε το μεγαλύτερο μέρος της όρασής του από το ένα μάτι, αλλά κατόρθωσε να σώσει το δεύτερο μετά από εγχείρηση που έκανε στα τέλη Ιουνίου.
Τον Ιούλιο του 2019, σύμφωνα με δημοσιεύματα άνοιξε η διαθήκη του Αναστασιάδη, με την οποία παραχωρήθηκαν τα περιουσιακά του στοιχεία (ακίνητα, χρήματα, μετοχές) στους οικείους του. Η αδερφή του Αναστασιάδη αρνήθηκε πάντως την όποια ύπαρξη περιουσίας.
Εμπλοκή με τη Δικαιοσύνη
Στις 4 Δεκεμβρίου 2012 ασκήθηκε κακουργηματική ποινική δίωξη σε βάρος του για φοροδιαφυγή και ξέπλυμα μαύρου χρήματος ποσού ύψους 5,5 εκ. ευρώ. Η υπόθεση είχε ξεκινήσει από το 2007, όταν και ο Θέμος Αναστασιάδης βρέθηκε με καταθέσεις σε ελβετική τράπεζα, χωρίς να καταφέρει τελικά να τις δικαιολογήσει ως νόμιμα έσοδα. Αρχικά αθωώθηκε, αλλά το 2017 του επιβλήθηκε πρόστιμο περίπου 5 εκ. ευρώ ως οφειλή στο δημόσιο για ξέπλυμα μαύρου χρήματος που προήλθε το 2007 από εγκληματικές δραστηριότητες. Ο Αναστασιάδης υποστήριξε ότι η κυβέρνηση του ΣΥΡΙΖΑ τον έχει στοχοποιήσει και η απόφαση να του επιβληθεί πρόστιμο είναι πολιτική. Παράλληλα η μεριά του Αναστασιάδη ζήτησε τη μη καταβολή του προστίμου, κάτι που έγινε δεκτό από τη δικαστική έδρα δηλώνοντας ότι δεν έχει περιουσιακά στοιχεία.
Airbus A340
Σύστημα Τροχοπέδησης
- 1 έμπροσθεν ανακλινόμενο κεντρικό σκέλος διπλών τροχών μικρογραφία|299x299εσ|Ένα Airbus A340-300 των Ολυμπιακών Αερογραμμών
Μεγάλο Δουκάτο του Πόζεν
Το Μεγάλο Δουκάτο του Πόζεν (Γερμανικά: Großherzogtum Posen, Πολωνικά: Wielkie Księstwo Poznańskie) ήταν έδαφος του Βασιλείου της Πρωσίας, που δημιουργήθηκε από εδάφη που προσαρτήθηκαν από την Πρωσία μετά τη διάλυση της Πολωνίας, και ιδρύθηκε επίσημα μετά τους Ναπολεόντειους Πολέμους το 1815.
Σανσουσί
Ιστορία
Το Σανσουσί είναι λίγο μεγαλύτερο από μία μεγάλη βίλα. Περιλαμβάνει μόνο δέκα κυρίως δωμάτια, τα οποία κτίστηκαν στην κορυφή ενός λόφου στο κέντρο του πάρκου. Η επιρροή του βασιλιά Φρειδερίκου στη διακόσμηση και στον σχεδιασμό ήταν τόσο μεγάλη ώστε ο ρυθμός του παλατιού να αναφέρεται ως ροκοκό του Φρειδερίκου και τα αισθήματά του για το ανάκτορο ήταν τόσο έντονα ώστε είχε πει ότι «το μέρος θα πεθάνει μαζί του». Εξαιτίας μιας διαφωνίας για τη θέση του παλατιού, ο Κνόμπελσντορφ απολύθηκε το 1746 και το έργο ολοκλήρωσε ο Ολλανδός αρχιτέκτονας Γιαν Μπούμαν.
Κατά τη διάρκεια του 19ου αιώνα, το παλάτι έγινε κατοικία του Φρειδερίκου Γουλιέλμου Δ΄. Προσέλαβε τον αρχιτέκτονα Λούτβιγκ Πέρσιους για να ανακαινίσει και να μεγαλώσει το παλάτι, ενώ ο Φέρντιναντ φον Άρνιμ ανέλαβε να βελτιώσει τη θέα του παλατιού. Το Πότσνταμ, με τα παλάτια του, ήταν ένα αγαπημένο μέρος διαμονής της γερμανικής αυτοκρατορικής οικογένειας μέχρι τη πτώση του Οίκου των Χοεντσόλερν το 1918.
Εξωτερικοί σύνδεσμοι
Κατηγορία:Ανάκτορα στη Γερμανία Κατηγορία:Μνημεία Παγκόσμιας Κληρονομιάς στη Γερμανία Κατηγορία:Ροκοκό αρχιτεκτονική
Εδουάρδος Β΄ της Αγγλίας
Γέννηση
Ο Εδουάρδος Β΄ γεννήθηκε στο κάστρο Κέρναρφον στη βόρεια Ουαλία στις 25 Απριλίου 1284, λιγότερο από ένα χρόνο μετά την κατάκτηση της περιοχής από τον Εδουάρδο Α΄, ονομάστηκε δε Εδουάρδος του Κέρναρφον. Ο βασιλιάς επέλεξε σκόπιμα το κάστρο του Κέρναρφον για να γεννηθεί ο διάδοχος, επειδή ήταν σε σημαντική συμβολική θέση για τους Ουαλούς, είχε συνδεθεί με την ιστορία της Ρωμαϊκής Αυτοκρατορίας στη Βρετανία, και αποτελούσε το κέντρο της νέας βασιλικής διοίκησης στη βόρεια Ουαλία. Η γέννηση του Εδουάρδου έφερε προβλέψεις μεγαλείων από προφήτες που πίστευαν ότι ερχόταν η Συντέλεια του κόσμου με την άνοδο στο θρόνο του νέου Αρθούρου, και ότι θα οδηγούσε την Αγγλία στη δόξα. Ο Ντέηβιντ Πάουελ (1549-1598) αναφέρει ότι το βρέφος έγινε προσφορά στους Ουαλούς ως πρίγκηπας γεννημένος στην Ουαλία χωρίς να μπορεί να μιλήσει ούτε λέξη στα Αγγλικά, αλλά δεν υπάρχουν αποδείξεις να το επιβεβαιώσουν.
Μάχη του Μπάνοκμπερν
Το 1314 ο Ροβέρτος Μπρους ανακατέλαβε τα περισσότερα κάστρα του Εδουάρδου στη Σκωτία, και προώθησε ομάδες επίθεσης στη βόρεια Αγγλία μέχρι και το Καρλάιλ. Ο Εδουάρδος οργάνωσε στρατιωτική επιχείρηση με τη στήριξη του Λάνκαστερ και των βαρόνων, συγκεντρώνοντας 15.000-20.000 άνδρες. Ο Ροβέρτος πολιορκούσε το κάστρο Στέρλινγκ, ένα σημαντικό οχυρό στη Σκωτία, του οποίου ο Άγγλος διοικητής είχε δηλώσει ότι αν ο Εδουάρδος δεν έφτανε μέχρι τις 24 Ιουνίου θα παραδινόταν. Όταν στα τέλη Μαΐου έμαθε την είδηση ο βασιλιάς έφτασε στο Μπέργουικ απόν Τουίντ για να συνδράμει στην άμυνα του κάστρου. Ο Ροβέρτος τότε με 5.500-6.500 ακοντιστές ετοιμάστηκε να αποτρέψει το στρατό του Εδουάρδου να φτάσει στο Στέρλινγκ. Η μάχη άρχισε στις 23 Ιουνίου, καθώς ο αγγλικός στρατός προσπάθησε να περάσει μέσα από τα οροπέδια του Μπάνοκμπερν. που περιβάλλονταν από έλη. Οι αψιμαχίες ξέσπασαν ανάμεσα στις δυο πλευρές με πρώτη σημαντική απώλεια το θάνατο του Ερρίκου του Μποχύν, που ο ίδιος ο Ροβέρτος σκότωσε σε προσωπική μονομαχία. Ο Εδουάρδος συνέχισε την επόμενη μέρα την επέλασή του, και ξαφνικά εμφανίστηκε μπροστά του χωρίς να το περιμένει ο κύριος όγκος των Σκωτσέζων, μέσα από τα δάση του Νιου Παρκ. Η εμφάνιση των Σκωτσέζων έφερε τον Εδουάρδο σε αμηχανία, καθώς είχε αφήσει την ισχυρότερη δύναμη του στρατού του, τους τοξότες που μπορούσαν να σπάσουν την εχθρική άμυνα, πίσω. Το ιππικό του δεν μπορούσε να κινηθεί στο βαλτώδες έδαφος και συνετρίβη από τους ακοντιστές του Ροβέρτου. Οι αρχηγοί του αγγλικού στρατού συγκλονισμένοι είδαν ότι έχασαν κάθε έλεγχο. Ο κόμης του Πέμπροουκ είδε ότι η μάχη ήταν χαμένη και προσπάθησε να βγάλει τον βασιλιά έξω από το πεδίο, καταδιώχθηκε δε από τις δυνάμεις των Σκωτσέζων. Ο Εδουάρδος μόλις δραπέτευσε από τη μάχη και έκανε όρκο να κτίσει Οίκο Καρμελιτών στην Οξφόρδη αν επιζούσε, Ο ιστορικός Ρόι Μάρτιν Χέινς (γεν. 1924) περιγράφει την ήττα των Άγγλων ως "συντριβή των εκπληκτικών αναλογιών", αφού οι απώλειες για τους Άγγλους ήταν τεράστιες. Την επόμενη μέρα μετά την ήττα ο Εδουάρδος Β΄ οπισθοχώρησε στο Ντάνμπαρ, από εκεί ταξίδευσε με πλοίο στο Μπέργουικ και στη συνέχεια επέστρεψε στο Γιορκ, το δε κάστρο του Στέρλινγκ έπεσε εύκολα.
Η μεγάλη πείνα
Ο λιμός και οι ήττες από τη Σκωτία εκλήφθησαν ως τιμωρία από τον Θεό, τα δε παράπονα για τον Εδουάρδο πολλαπλασιάστηκαν, με ένα ποίημα της εποχής να περιγράφει τους "Δεινούς Καιρούς του Εδουάρδου Β΄". Ο Εδουάρδος Β΄ δέχτηκε πολλές κριτικές για την ανικανότητα του, και ένας ψυχικά ασθενής, ο Τζον του Πάουντερχαμ, εμφανίστηκε στην Οξφόρδη (1318) ισχυριζόμενος ότι είναι ο πραγματικός Εδουάρδος και ότι είχε γίνει ανταλλαγή τους στη γέννα. Ο Τζον εκτελέστηκε αλλά οι σκιές στον Εδουάρδο παρέμειναν έντονες τόσο για την έλλειψη βασιλικής συμπεριφοράς όσο και για την ανικανότητά του, με πολλά παράπονα από την αντιπολίτευση για την προνομιακή μεταχείριση των βασιλικών οπαδών. Αυτός όμως διατήρησε τους προηγούμενους από τους συμβούλους του παρά τις απόπειρες της αντιπολίτευσης να τους απομακρύνει και μοίρασε την απέραντη κομητεία του ντε Κλαιρ στους οπαδούς του, πρώην ευγενείς Χιου Όντλεϊ και Ρότζερ Ντμόρυ, που έγιναν υπερβολικά πλούσιοι. Η περιουσία του ντε Κλαιρ ανήκε στον Γιλβέρτο ντε Κλαιρ, κόμη του Γκλόστερ, που είχε πέσει στη μάχη του Μπάνοκμπερν, μοιράστηκε δε ανάμεσα στις τρεις αδελφές του, η μια από τις οποίες ήταν ήδη σύζυγος του Ούγου Ντεσπένσερ του Νεώτερου. Πολλοί μετριοπαθείς μέχρι τότε ουδέτεροι στράφηκαν εναντίον του Εδουάρδου αυξάνοντας τις πιθανότητες να ξεσπάσουν βιαιότητες.
Μετάβαση Ισαβέλλας στη Γαλλία
Ο Εδουάρδος περίμενε την επιστροφή της συζύγου και του γιου του αλλά εκείνη παρέμεινε στη Γαλλία χωρίς καμιά πρόθεση να επιστρέψει. Οι σχέσεις του βασιλικού ζεύγους ήταν σε κρίση από το 1322 αλλά την εποχή που η βασίλισσα έφυγε στη Γαλλία (1325) είχαν χειροτερέψει. Η Ισαβέλλα αντιπαθούσε έντονα τον Ούγο Ντεσπένσερ τον Νεώτερο λόγω της κακομεταχείρισης στις γυναίκες της συνοδείας της. Η Ισαβέλλα αισθανόταν αηδία απέναντι του και είχε δραπετεύσει τρεις φορές από τον στρατό κατά τη διάρκεια των πολέμων με τη Σκωτία, την τελευταία φορά κατηγόρησε ευθέως τον Ούγο (1322). Όταν ο Εδουάρδος διαπραγματευόταν την ανακωχή με τον Ροβέρτο Μπρους ο Ντεσπένσερ προκάλεσε ζημιά σε ευγενείς που κατείχαν γη στη Σκωτία, ανάμεσα τους ήταν οι Μπομόν στενοί φίλοι της Ισαβέλλας. Η Ισαβέλλα ήταν επίσης οργισμένη για την κατάσχεση της περιουσίας της (1324) και για τη μεταχείριση των παιδιών της τα οποία είχαν περάσει υπό την κηδεμονία του Ούγου Ντεσπένσερ.
Μπράτβουρστ
Ηνωμένες Πολιτείες
Το μπράτβουρστ γράφεται συχνά ως μπρατ στα αμερικανικά αγγλικά. Είναι δημοφιλής στις Ηνωμένες Πολιτείες, ειδικά στην πολιτεία του Ουισκόνσιν, όπου υπάρχουν πάρα πολλοί κάτοικοι γερμανικής καταγωγής. Αρχικά το έφεραν γερμανοί μετανάστες στη Βόρεια Αμερική, αλλά είναι συνηθισμένο στο καλοκαιρινό μπάρμπεκιου, παράλληλα με το πιο διάσημο χοτ ντογκ. Το Ουισκόνσιν είναι επίσης το σπίτι του το "μπρατ με μπύρα", μια τοπική σπεσιαλιτέ όπου το μπράτβουρστ βράζεται στην μπύρα (συνήθως ένα μείγμα από ένα μπύρα πίλσνερ με βούτυρο και κρεμμύδια) πριν από το ψήσιμο στη σχάρα πάνω από τα κάρβουνα.
Εδουάρδος Β΄ της Αγγλίας
Πιθανή δολοφονία
Στις 23 Σεπτεμβρίου ο Εδουάρδος Γ΄ πληροφορήθηκε ότι ο πατέρας του είχε πεθάνει στο Κάστρο Μπέρκλεϊ τη νύχτα της 21ης Σεπτεμβρίου, οι περισσότεροι ιστορικοί συμφωνούν με την ημερομηνία άλλοι τοποθετούν τον θάνατο του αργότερα. Στις ιστορικές ερμηνείες κυριαρχούν οι απόψεις του Σέιμουρ Φίλιπ, που υποστηρίζει ότι "πιθανότατα δολοφονήθηκε, ίσως από ασφυξία" και του Ρόι Χέινς που επίσης υποστηρίζει ότι δολοφονήθηκε γράφοντας "δεν υπάρχει αμφιβολία ότι το λείψανο του Εδουάρδου του Κέρναρφον παρέμεινε στον Καθεδρικό ναό του Γκλόστερ αδιατάρακτο από τον Δεκέμβριο του 1327". Οι υπόλοιποι συγγραφείς βρίσκονται στην ίδια γραμμή, η Μάιρα Ρούμπιν συμπεραίνει ότι δολοφονήθηκε, ο Μάικλ Πρέστγουις γράφει "δεν υπάρχει αμφιβολία ότι ο Μόρτιμερ συνωμότησε να δολοφονήσει τον Εδουάρδο που πέθανε στο Μπέρκλεϊ", ο Τζο Μπέρντεν που πιστεύει ότι ο Μόρτιμερ "διέταξε τη δολοφονία του βασιλιά που τάφηκε στο Γκλόστερ", ο Μαρκ Όρμροντ αναφέρει ότι δολοφονήθηκε και τάφηκε στο Γκλόστερ, ο Τζέφρι Χάμιλτον, θεωρεί "απίθανο" να πέθανε με φυσικό θάνατο και ο Κρίς Τκιβεν-Ουίλσον πιστεύει ότι δολοφονήθηκε τη νύχτα της 21ης Σεπτεμβρίου. Ο θάνατος του Εδουάρδου σύμφωνα με τον Μαρκ Όρμροντ ήταν "χρονικά ύπουλος" καθώς απλοποίησε σημαντικά τα προβλήματα του Μόρτιμερ και οι περισσότεροι ιστορικοί συμφωνούν ότι ο Εδουάρδος δολοφονήθηκε από το νέο καθεστώς αν και δεν έχει επιβεβαιωθεί. Μερικοί από τους υπεύθυνους για τη δολοφονία του Εδουάρδου Β΄ όπως ο σερ Τόμας Γκέρνεϊ, οι Μαλτράβερς και ο σερ Ουίλλιαμ Όρκνει αργότερα δραπέτευσαν.
Οικονομική πολιτική
μικρογραφία|250εσ|Η μεγάλη σφραγίδα του Εδουάρδου Β΄. Επιγρ.: + DWARDUS DEI GRATIA REX ANGLIE, D[OMIN]US HYBERNIE, DUX AQUITANIE.
Αυλή
Η αυλή του Εδουάρδου δεν είχε μόνιμη έδρα και μεταφερόταν από το βασιλιά. Στα ανάκτορα του Ουεστμίνστερ, η αυλή περιείχε συγκρότημα δύο αιθουσών, επτά θαλάμων και τριών παρεκκλησίων μαζί με άλλα μικρότερα δωμάτια, λόγω συγκρούσεων με τους Σκωτσέζους η αυλή μεταφερόταν στο Γιόρκσαϊρ και τη Νορθουμβρία. Στην καρδιά της αυλής βρισκόταν η βασιλική κατοικία με "αίθουσα" και "θάλαμο" το μέγεθος διέφερε χρονικά, το 1317 αριθμούσε περίπου 500 άτομα, μαζί με τους ιππότες και το προσωπικό. Το βασιλικό νοικοκυριό φαίνεται ότι είχε προσεγγίσει έναν μεγάλο αριθμό από πόρνες και εγκληματικά στοιχεία.
Πηγές
Κατηγορία:Βασιλείς της Αγγλίας Κατηγορία:Οίκος των Πλανταγενετών Κατηγορία:Δούκες της Ακουιτανίας
Κύκλος του νερού
Ωστόσο, το νερό των κατακρημνισμάτων δεν ρέει αποκλειστικά μέσα στους ποταμούς. Κάποιες ποσότητες διαπερνούν το έδαφος με τη λειτουργία της διήθησης και σχηματίζουν το υπόγειο νερό. Μέρος του νερού αυτού μπορεί να ξαναβρεί το δρόμο του προς τα επιφανειακά υδάτινα σώματα (και τους ωκεανούς) ως εκφόρτιση υπόγειου νερού. Όταν βρίσκει διόδους προς της επιφάνεια της γης εμφανίζεται με τη μορφή πηγών. Ένα άλλο μέρος του υπόγειου νερού πηγαίνει βαθύτερα και εμπλουτίζει τους υπόγειους υδροφορείς, οι οποίοι μπορούν να αποθηκεύσουν τεράστιες ποσότητες νερού για μεγάλα χρονικά διαστήματα. Ακόμα και το νερό αυτό όμως συνεχίζει να κινείται και με τη πάροδο του χρόνου μέρος του ξαναμπαίνει στους ωκεανούς όπου ο κύκλος του νερού "τελειώνει" και "ξεκινάει" εκ νέου.
Εξωτερικοί σύνδεσμοι
Κατηγορία:Μετεωρολογία Κατηγορία:Υδρολογία Κατηγορία:Μορφές του νερού
Ψήφισμα
Γενικά ο όρος ψήφισμα δηλώνει το αποτέλεσμα μιας ψηφοφορίας για κάποιο θέμα σε αντιδιαστολή με τη ψήφιση που είναι η ενέργεια λήψης απόφασης με διενέργεια ψηφοφορίας. Κατά το Συνταγματικό Δίκαιο ψήφισμα χαρακτηρίζεται οποιοδήποτε νομοθέτημα που λαμβάνει ιδιαίτερα αυξημένη τυπική ισχύ από εκείνη των νόμων. Νομοθετικά όργανα έκδοσης ψηφισμάτων, κατόπιν ψηφοφορίας, σύμφωνα με το Σύνταγμα είναι η Βουλή, ή Κοινοβούλιο, (ή Εθνοσυνέλευση, όπως λεγόταν παλαιότερα), κατά την άσκηση της συντακτικής ή της αναθεωρητικής εξουσίας της και ομοίως σε άλλες χώρες όπως π.χ. το Κογκρέσο των ΗΠΑ, η Βουλή των Κοινοτήτων στην Αγγλία κ.λπ..
Πηγές
Κατηγορία:Συνταγματικό Δίκαιο Κατηγορία:Διοικητικό Δίκαιο Κατηγορία:Διεθνές Δίκαιο
Θανάση, πάρε τ' όπλο σου
Η ταινία αναφέρεται στη ζωή ενός αεικίνητου μεταφορέα, ο οποίος συναντά μία κοπέλα, που δεν έχει κανένα στον κόσμο και τη βοηθά να βρει συγγενείς, μήπως μείνει κάπου, καθότι της έκαναν έξωση. Αυτή η βοήθεια, που θα της προσφέρει θα του κοστίσει πολλά, τόσο στην προσωπική του ζωή, όσο και στην επαγγελματική. Το έργο αυτό είναι ένα σουρεαλιστικό πεδίο μάχης, που όλοι βάλλουν εναντίον όλων, χωρίς συγκεκριμένο λόγο.
Πλοκή
Την επόμενη μέρα, το αφεντικό του, νευριασμένο, τον διώχνει από τη δουλειά και του κρατάει και την νταλίκα. Το βράδυ κοιμάται σε ένα οικόπεδο, που είχαν αφήσει τα πράγματα της κοπέλας. Την επόμενη πήγε να παρακαλέσει τον Απόστολο, το αφεντικό του, να του δώσει πίσω την νταλίκα του, εις μάτην όμως, του χτύπαγε την πόρτα. Ο Απόστολος καλεί και την αστυνομία. Ωστόσο, τα πράγματα της κοπέλας μεταφέρονται από το οικόπεδο, σε ένα υπόγειο, το βράδυ όμως που πιάνει βροχή προσπαθούν να σώσουν ό,τι μπορούν, κι εκεί ο Θανάσης σκέφτεται να πάει την κοπέλα πίσω στο χωριό της, με κάθε κόστος, μήπως και μπορέσει να σωθεί εκείνη, από αυτή τη μιζέρια.
Λογοκρισία
Η ταινία κυκλοφόρησε το 1972, ήτοι σε περίοδο που η Ελλάδα βρισκόταν υπό δικτατορικό καθεστώς. Ο σκηνοθέτης, Ντίνος Κατσουρίδης, είχε και σε προηγούμενη ταινία του (Τι έκανες στον πόλεμο, Θανάση;), αντιχουντικά μηνύματα. Ο ίδιος ο σκηνοθέτης δήλωσε για τη λογοκρισία της ταινίας του:
Συλλογική σοφία
Ιστορικά
Ατλώντας απο την ιδέα της καθολικής αλήθειας, το σημείο της συλλογικής σοφίας είναι να κάνει την ζωή ευκολότερη ή πιο εύχρηστη μέσω τις κατανόησης της ανθρώπινης συμπεριφοράς, ενώ το σημείο της συλλογικής νοημοσύνης είναι να κάνει την ζωή ευκολότερη/πιο εύχρηστη μέσω της εφαρμογής της αποκτηθείσας γνώσης. Ενώ η συλλογική νοημοσύνη μπορεί να ειπωθεί για να υπάρχουν περισσότερες μαθηματικές και επιστημονικές βάσεις, η συλλογική σοφία επίσης ευθύνεται για την πνευματική σφαίρα της ανθρώπινης συμπεριφοράς και συνειδησης.
Ο Dave Pollard επαναδιατύπωσε την συλλογική σοφία: "πολλά γνωστικά προβλήματα συντονισμούτ και συνεργασίας είναι καλύτερα να λυθούν με σφυγομετρηση των ομάδων (όσο μεγαλύτερη τόσο το καλύτερο) της εύλογης ενημέρωσης, αμερόληπτης, που ασχολείται με τους ανθρώπους. Η απάντηση της ομαδας είναι σχεδόν πάντα πολύ καλύτερη απο ότι να απαντησει σε οποιαδήποτε επιμέρους πραγματογνωμοσύνη ακόμη καλύτερη απο την καλύτερη απάντηση των εμπειρογνωμονων της ομάδας"
Τον 21ο αιώνα ιδρύθηκε (2002) το Ινστιτούτο απο τον Αλεξανδρο Χρηστάκη, η σοφία του δικτύου έρευνας του Πανεπιστημίου του Σικαγο που ξεκίνησε το 2010 και το ΜΙΤ κέντρο για συλλογική νοημοσυνη που ιδρυθηκε απο τον Tomas W.Malone το 2007 είναι μερικά παραδείγματα.
Μεσογειακή διατροφή
Η συγκεκριμένη διατροφική σύνθεση της Μεσογειακής Διατροφής έχει ως αποτέλεσμα αφενός χαμηλή περιεκτικότητα σε κορεσμένα λιπαρά και χοληστερόλη και αφετέρου υψηλή περιεκτικότητα σε υδατάνθρακες και ίνες. Η καθημερινή κατανάλωση ελαιόλαδου συνεπάγεται υψηλή περιεκτικότητα της δίαιτας σε μονοακόρεστα λιπαρά οξέα.
Μάρκους Φόστερ (καλαθοσφαιριστής)
Σεζόν 2018-19
Αφού δεν επιλέχθηκε στο NBA Ντραφτ του 2018, ο Φόστερ εντάχθηκε στους Σακραμέντο Κινγκς για το NBA Σάμερ Λιγκ 2018.
Σεζόν 2019-20
Στις 31 Ιουλίου 2019, υπέγραψε με την ισραηλινή Χαπόελ Χολόν για τη σεζόν 2019-20. Στις 11 Οκτωβρίου 2019, κατέγραψε 20 πόντους στο ντεμπούτο του, με 7/12 δίποντα, μαζί με έξι ριμπάουντ και τέσσερις ασίστ στη νίκη με 103-86 επί της Μακάμπι Ασντόντ. Στις 9 Νοεμβρίου 2019, κατέγραψε 29 πόντους (ρεκόρ σεζόν), με 6/9 τρίποντα, οδηγώντας τη Χολόν στη νίκη με 92-73 επί της Χάποελ Μπερ Σεβά.
Δημοσθένης Βουτυράς
Το έργο του
Στα διηγήματά του ο Δημοσθένης Βουτυράς περιγράφει τη ζωή και τη ψυχολογία των φτωχών και εξαθλιωμένων ανθρώπων που αδυνατούν να δράσουν για να αλλάξουν τη ζωή τους και αρνούνται να ενταχθούν στην οργανωμένη κοινωνία. Ο Βουτυράς γνώριζε καλά αυτούς τους ανθρώπους έχοντας ζήσει δίπλα τους πολλά χρόνια. Χαρακτηριστικό ορισμένων έργων του είναι επίσης ότι περιέχουν στοιχεία μεταφυσικής και επιστημονικής φαντασίας.
Ουραλικές γλώσσες
Ταξινόμηση
Οι σαμογεντικές γλώσσες είναι αρκετά μακρινοί συγγενείς των φιννικών και ουγγρικών γλωσσών. Λόγω των μεγάλων διαφορών ανάμεσα στις ομάδες αυτές η ουραλική πρωτογλώσσα εικάζεται ότι ομιλούνταν πριν από τουλάχιστον 7.000 χρόνια.
Γεωγραφική κατανομή
Οι γλώσσες μάνσι, χάντι και μάρι ομιλούνται από μειονότητες στη βόρεια Ρωσική Ομοσπονδία και τη βορειοδυτική Σιβηρία.
Κοινά γραμματικά γνωρίσματα
Οι ουραλικές γλώσσες είναι γνωστές για το περίπλοκο και εκτενές πτωτικό τους σύστημα. Η φινλανδική, π.χ. έχει 15 πτώσεις και η ουγγρική 17, ενώ αντίστοιχα η ινδοευρωπαϊκή γλώσσα με τις περισσότερες πτώσεις, η σανκριτική, έχει 8 και η νέα ελληνική 4. Στις ουραλικές γλώσσες πολλές σημασίες και συντακτικοί ρόλοι που στις ινδοευρωπαϊκές γλώσσες εκφράζονται με εμπρόθετους προσδιορισμούς εκφράζονται με αυτές τις πτώσεις, ενώ οι εμπρόθετοι είναι σαφώς περιορισμένοι.
Χείρων
Αναφορές και μύθοι
Γνωρίζουμε από την Ιλιάδα ότι ένα τουλάχιστον από αυτά τα «πρέποντα» ήταν η θεραπεία, καθώς υπάρχουν δύο τουλάχιστον αναφορές για τις διδασκαλίες του Χείρωνα στο συγκεκριμένο έπος. Η πρώτη συνδέεται με τον Μενέλαο, που πληγώθηκε από τρωικό βέλος. Ένας γιατρός από τις τάξεις των Αχαιών ο Μαχάων, που συνέβαινε να είναι γιος του Ασκληπιού, κλήθηκε να «ρουφήξει το δηλητήριο από την πληγή και επιδέξια να επιθέσει πάνω της φάρμακα, που ο Χείρων έδωσε πριν από καιρό στον πατέρα του». Η δεύτερη αναφορά σχετίζεται έμμεσα με τον Αχιλλέα. Ο Ευρύπυλος ζήτησε από το σύντροφό του στη μάχη Πάτροκλο να τον βοηθήσει. «Σώσε με τουλάχιστον τώρα [...] κόψε το βέλος από το μηρό μου, ξέπλυνε το μαύρο αίμα με ζεστό νερό και βάλε πάνω του καλά γιατρικά, από αυτά που λένε ότι σου είπε ο Αχιλλέας, αφού ο Χείρων, ο δικαιότερος του μίλησε γι’ αυτά». Όντας ο ίδιος ο Μαχάων πληγωμένος, η επόμενη καλύτερη επιλογή ήταν ένας μαθητής του Χείρωνα, ακόμα κι αν αυτός ο μαθητής δεν ήταν εκπαιδευμένος ως θεραπευτής. Τέτοια ήταν η πίστη στη σοφία του Κένταυρου.
Από τέτοιες σκόρπιες αναφορές, φαίνεται ξεκάθαρο ότι η πρόσθεση της θεραπείας, της αστρονομίας, της μαγείας και της φιλοσοφίας στο ρεπερτόριο των δεξιοτήτων που δίδασκε ο Χείρων συνδέεται άμεσα με τον αυξανόμενο πλούτο της γνώσης των αρχαίων Ελλήνων. Το σημαντικό στην προκειμένη περίπτωση είναι το γεγονός ότι σε αυτή τη γνώση θεμελιακή θέση κατέχει η μαγεία. Ένας πλούσιος σπόρος από τον οποίο ξεπηδά η συγκεκριμένη γνώση με μια γοργή διαδικασία ανάπτυξης της ανθρώπινης διάνοιας Κατά τον ίδιο τρόπο οι απεικονίσεις του Χείρωνα στην τέχνη υποδεικνύουν την ίδια αλλαγή ιδεών, όχι μόνο στη μορφή αλλά και την ουσία της εκπαίδευσης:
Αστυνομία του Σάαρλαντ
Εξωτερικοί σύνδεσμοι
Κατηγορία:Σάαρλαντ
Πλατενμπάου
Παραπομπές
Κατηγορία:Pages with unreviewed translations Κατηγορία:Λαοκρατική Δημοκρατία της Γερμανίας
Εργατική Πρωτομαγιά
Ελλάδα
Το 1892 έγινε η πρώτη πρωτομαγιάτικη συγκέντρωση στο νεοελληνικό κράτος, από το Σοσιαλιστικό Σύλλογο του Καλλέργη. Το 1893, 2.000 εργάτες διαδήλωσαν ζητώντας οκτάωρο, Κυριακή αργία και κρατική περίθαλψη στα θύματα εργατικών ατυχημάτων. Το 1894 γίνεται μια μεγάλη συγκέντρωση, με τα ίδια αιτήματα, που λήγει με 10 συλλήψεις. Τον Αύγουστο ακολουθεί η σύλληψη του σοσιαλιστή Σταύρου Καλλέργη.
220px|μικρογραφία|9 Μαΐου 1936: Η μητέρα του Τάσου Τούση θρηνεί το γιο της, τον πρώτο νεκρό της αιματηρής καταστολής της διαδήλωσης των καπνεργατών της [[Θεσσαλονίκης.|εναλλ.=]] Το 1936 κορυφώνονται οι διαδηλώσεις από τους καπνεργάτες της Θεσσαλονίκης. Τα γεγονότα ξεκίνησαν γύρω στο Φεβρουάριο, με κατάληψη ενός εργοστασίου ύστερα από την απόρριψη των αιτημάτων των εργατών. Αυτή γνώρισε τη συμπαράσταση καπνεργατών από άλλα εργοστάσια. Εναντίον τους χρησιμοποιήθηκε τόσο η αστυνομία όσο και ο στρατός. Δεν υπήρχε κεντρική συγκέντρωση, αλλά μικρές με ομιλητές σε διάφορα μέρη της πόλης.
Αποξυόμενος της Κροατίας
Το 2007 τιμήθηκε με το βραβείο της Ευρωπαϊκής Ένωσης για την Πολιτιστική κληρονομιά, Europa Nostra.
Φ.Ε.Α. Ν. Φιλαδέλφειας / Ν. Χαλκηδόνας
Ως Φ.Ε. Άτταλος (2003-2007)
Κλείνοντας την ενότητα αυτή της ιστορίας του, ο Άτταλος επέστρεψε το επόμενο φθινόπωρο στο επίπεδο των τοπικών πρωταθλημάτων της Ε.Σ.Κ. Αττικής, δηλώνοντας συμμετοχή στο Πρωτάθλημα της Α' Κατηγορίας Ανδρών για την περίοδο 2007-08. Η τελική βαθμολογική κατάταξη περιελάμβανε την ομάδα της Νέας Φιλαδέλφειας στην 11η θέση σε σύνολο 16 ομάδων.
Έντουαρντ Τζέιμς Όλμος
Σε όλη την διάρκεια της καριέρας του, ο Όλμος είναι πρωτοπόρος καθώς εισήγαγε μια νέα μορφή των ισπανόφωνων στα ΜΜΕ των ΗΠΑ. Η σημαντική σκηνοθεσία, παραγωγή και πρωταγωνιστικοί ρόλοι για ταινίες, τηλεοπτικές ταινίες και τηλεοπτικά σόου φαίνονται μεταξύ άλλων στα εξής : Wolfen, Triumph of the Spirit, Talent for the Game, American Me, The Burning Season, My Family/Mi Familia, Caught, 12 Angry Men, The Disappearance of Garcia Lorca, Walkout, The Wonderful Ice Cream Suit, American Family και Dexter.
Φράιμπουργκ (αποσαφήνιση)
Η λέξη Φράιμπουργκ και παλαιότερα Φράϊμπουργκ ή Φρειβούργο (γερμ. Freiburg, σύνθετη λέξη εκ των Frei (ελεύθερος) και Burg (πύργος < πόλη)) μπορεί να αναφέρεται στα παρακάτω τοπωνύμια:
220 Στεφανία
Φυσικά χαρακτηριστικά
Η μέση διάμετρος της Στεφανίας εκτιμάται σε 31 χλμ. Ο φασματικός της τύπος είναι P (πυριτοανθρακούχος). Το άλβεδό της είναι 0,073. Η Στεφανία περιστρέφεται γύρω από τον εαυτό της μία φορά κάθε 18 ώρες και 12 λεπτά.
Σκύλαξ ο Καρυανδεύς
Με το ίδιο όνομα αναφέρεται συγγραφέας και εξερευνητής του 4ου αιώνα π.Χ. ο οποίος αντέγραψε και απέδωσε πιθανότατα με περικοπές και το έργο του Σκύλακος του Καρυανδρέως "Περίπλους". Για να ξεχωρίζει από τον Σκύλακα του 6ου αιώνα, αναφέρεται ως "Ψευδοσκύλαξ" και το έργο "Περίπλους του Ψευδο-Σκύλακα".
Δουκάτο της Μάσσα και της Καρράρα
Εξωτερικοί σύνδεσμοι
Κατηγορία:Πρώην κρατίδια της Ιταλίας Κατηγορία:Μάσσα Κατηγορία:Καρράρα Κατηγορία:Οίκος των Μαλασπίνα
Γιόχαν Άλλεντορφ
Υμνογραφικό έργο
Ο Άλλεντορφ έγραψε συνολικά 132 εκκλησιαστικούς ύμνους, οι οποίοι εκδόθηκαν σε τόμους.
Δραβιδικές γλώσσες
Γραμματική
Οι δραβιδικές γλώσσες είναι τυπολογικά συγκολλητικές.
Χόλυγουντ στον Τίβερη
Η εμπορική επιτυχία του Κβο Βάντις (1951) οδήγησε σε μια ροή blockbusters που παρήχθησαν στην Ιταλία από τα στούντιο του Χόλυγουντ, η οποία έφτασε στο απόγειό της με την Κλεοπάτρα της 20th Century Fox το 1963. Η φράση «Το Χόλυγουντ στον Τίβερη», που αναφέρεται στον ομώνυμο ποταμό που διασχίζει τη Ρώμη, επινοήθηκε το 1950 από το περιοδικό Time κατά τη δημιουργία της ταινίας Κβο Βάντις.
Ιστορικό
Μετά τον Β' Παγκόσμιο Πόλεμο, τα στούντιο του Χόλιγουντ άλλαξαν όλο και περισσότερο την παραγωγή στο εξωτερικό, τόσο για να επωφεληθούν από το χαμηλότερο κόστος όσο και για να χρησιμοποιήσουν δεσμευμένους πόρους (κέρδη από αμερικανικές ταινίες που οι ξένες κυβερνήσεις εμπόδισαν από την εξαγωγή τους). Αυτές οι ταινίες, γνωστές ως παραγωγές απόδρασης, θα μπορούσαν επίσης να επωφεληθούν από τοπικές επιδοτήσεις. Στις αρχές της δεκαετίας του 1950, ορισμένες από τις μεγαλύτερες αμερικανικές ταινίες γυρίστηκαν σε ευρωπαϊκές χώρες, ιδίως στη Βρετανία και την Ιταλία. Και στις δύο χώρες, οι νεοαφιχθέντες αμερικανικές εταιρείες δούλευαν παράλληλα με τη συνέχιση μεγάλων εγχώριων κινηματογραφικών βιομηχανιών.
2970 Πεσταλότσι
Φυσικά χαρακτηριστικά
Τα φυσικά χαρακτηριστικά του Πεσταλότσι είναι άγνωστα.
Ληθαίος ποταμός
Σύμφωνα με τον Στράβωνα λεγόταν ότι κοντά στο Ληθαίο γεννήθηκε ο Ασκληπιός, ο θεός της Ιατρικής.
Χρήση του ποταμού
Τα νερά του χρησιμοποιούνται για άρδευση 14.000 στρεμμάτων περίπου.
Στροφή (ποιητική συλλογή)
Η υποδοχή
Η αδελφή του ποιητή Ιωάννα Τσάτσου θυμάται: «Για τη Στροφή γράφτηκε ένα σχόλιο στο Έθνος'', σχεδόν ειρωνικό, απ' ό,τι θυμάμαι. Την ανάφερε και ο Αρίστος Καμπάνης στην Εργασία μαζί με άλλες ποιητικές συλλογές. Όμως ο Κατσίμπαλης, αυτός ο μοναδικός φίλος, σωστός κράχτης του Γιώργου, θαύμαζε και επαινούσε όπου βρισκόταν τον νέον ποιητή. […] Θυμάμαι ακόμα τον Αλέξανδρο Παπαναστασίου ν' ανεβαίνει τις σκάλες του σπιτιού μας απαγγέλοντας: "τα μυστικά της θάλασσας ξεχνιούνται στ' ακρογιάλια." Και να προθέτει: "ο πιο ωραίος ελληνικός στίχος".''» Οι κριτικοί της εποχής (Κλέων Παράσχος, Ναπολέων Λαπαθιώτης, Άλκης Θρύλος, Βάσος Βαρίκας, Γιώργος Κοτζιούλας) συνάντησαν δυσκολίες στην κατανόηση ορισμένων ποιημάτων της συλλογής και γι' αυτό τα χαρακτήρισαν ακατανόητα, ασυνάρτητα, παράδοξα ή ακόμα και εξωφρενικά.
Καίριας σημασίας ήταν η συμβολή του Γιώργου Κατσίμπαλη που θεωρεί τη συλλογή «βιβλίο τάσης και κατεύθυνσης» και οργανώνει προσπάθεια με σκοπό να επιβάλλει «το βιβλιαράκι αυτό με κάθε τρόπο και θυσία» ώστε να απασχολήσει τη «βαθυστόχαστη νεοελληνική κριτική». Η έκδοση της Στροφής προκάλεσε την έκδοση μελέτης από τον Αντρέα Καραντώνη, με τίτλο Ο ποιητής Γιώργος Σεφέρης, εφτά μήνες μετά την έκδοση της ποιητικής συλλόγής. Στην έκδοση αυτής της μελέτης ενεργό ρόλο είχε ο Κατσίμπαλης. Αλληλογραφώντας ο Γιώργος Σεφέρης με τον Θεοτοκά σε σχετική ερώτηση του πρώτου, τον πληροφορεί πως πουλήθηκαν είκοσι αντίτυπα. Συνολικά όμως πουλήθηκαν ενενήντα αντίτυπα, πριν τα αποσύρει από την κυκλοφορία στις παραμονές του Β΄ Παγκοσμίου, επειδή ετοίμαζε την πρώτη συγκεντρωτική έκδοση των Ποιημάτων του.
Seven Lives Many Faces
Το Seven Lives Many Faces είναι το 7ο στούντιο άλμπουμ των Enigma που κυκλοφόρησε στις 19 Σεπτεμβρίου 2008.
Ρίβερ Φίνιξ
Ο Ρίβερ Φίνιξ (River Jude Phoenix, 23 Αυγούστου 1970 - 31 Οκτωβρίου 1993) ήταν Αμερικανός ηθοποιός, μουσικός και ακτιβιστής. Ήταν ο μεγαλύτερος αδερφός των Ρέιν Φίνιξ, Χόακιν Φίνιξ, Σάμερ Φίνιξ και Λίμπερτι Φίνιξ. Ο Ρίβερ συμμετείχε σε 24 ταινίες, καθώς επίσης και σε διαφημιστικά, συμπεριλαμβανομένου την ταινία επιστημονικής φαντασίας Οι Εξερευνητές (Explorers, 1985), τη δραματική ταινία ενηλικίωσης Στάσου Πλάι Μου (Stand by Me, 1986), την περιπέτεια Ο Ιντιάνα Τζόουνς και Η Τελευταία Σταυροφορία (Indiana Jones and the Last Crusade, 1989), υποδυόμενος τον νεαρό Ιντιάνα και επίσης το ανεξάρτητο δράμα Το δικό μου Αϊντάχο (My Own Private Idaho, 1991).
Θεωρούνταν ένας από τους σημαντικότερους ηθοποιούς της γενιάς του και φαινόταν ο αντίποδας του στερεότυπου σταρ του Χόλιγουντ. Ο Ρίβερ ήταν εφηβικό είδωλο και θεωρήθηκε το λαμπρότερο αστέρι της γενιάς Generation X.
Μουσά Τοϊμπού
Παραπομπές
Τοιμπου
Χοσάμ Χασάν
Ένας παραγωγικός σκόρερ, ο οποίος είναι ο κορυφαίος σκόρερ της Αιγύπτου με 68 γκολ σε 176 συμμετοχές. Ο δίδυμος αδερφός του, Ιμπραχίμ, έπαιξε επίσης επαγγελματικό ποδόσφαιρο και έπαιξαν μαζί στις ίδιες ομάδες για το μεγαλύτερο μέρος της σταδιοδρομίας τους. Θεωρείται ένας από τους καλύτερους παίκτες στην ιστορία του αφρικανικού ποδοσφαίρου και αυτή τη στιγμή είναι ο δεύτερος Αφρικανός με τις περισσότερες συμμετοχές στο διεθνές ποδόσφαιρο ανδρών.
Διεθνής καριέρα
Ο Χασάν έκανε το ντεμπούτο του με την Εθνική Αιγύπτου στο Όσλο στις 10 Σεπτεμβρίου 1985 σε ηλικία 19 ετών. Συμμετείχε στο Παγκόσμιο Κύπελλο του 1990, βοηθώντας τους Φαραώ να πετύχουν δύο ισοπαλίες, ενώ έχασαν οριακά με 0–1 από την Αγγλία. Ο Ιμπραχίμ ήταν επίσης βασικός παίκτης. Αγωνίστηκε επίσης με την εθνική Αιγύπτου σε επτά διοργανώσεις του Κυπέλλου Εθνών Αφρικής.
Στις 9 Ιανουαρίου του 2001, πριν από την έναρξη του φιλικού αγώνα μεταξύ της εθνικής Αιγύπτου και της Ζάμπιας, ο Ζεπ Μπλάτερ, πρόεδρος της FIFA, τίμησε τον Χασάν στο Εθνικό Στάδιο του Καΐρου, αφού ο αριθμός των διεθνών συμμετοχών του έφτασε τις 151. Ένας αγώνας που ξεπέρασε τον Γερμανό Λόταρ Ματέους που ήταν ο κάτοχος του παγκόσμιου ρεκόρ μέχρι τότε. Γρηγόρα έχασε την πρωτιά, την οποία όμως ξαναπήρε με 163 συμμετοχές. Σε ηλικία 40 ετών, ο Χασάν ήταν αρχηγός της εθνικής ομάδας στο Κύπελλο Εθνών Αφρικής του 2006, όπου έπαιξε σε τρεις αγώνες και σημείωσε ένα γκολ για τους οικοδεσπότες, κερδίζοντας την τελευταία από τις τρεις ηπειρωτικές διοργανώσεις του συμπληρώνοντας 11 γκολ στη διοργάνωση, στην πέμπτη θέση όλων των εποχών.
Προπονητής
Επέστρεψε στην Αίγυπτο για τις Ζαμάλεκ, Αλ Ιτιχάντ Αλεξάνδρειας και στη συνέχεια της Αλ Μασρί από το 2015 έως το 2018, με την οποία έφτασε στον τελικό του Κυπέλλου Αιγύπτου 2017 και στον ημιτελικό του ΚΑΦ Κονφεντερέισον Καπ του 2018. Στη συνέχεια, εντάχθηκε στην Πίραμιντς Φ.Κ. και στη Σμούχα Σ.Κ., πριν επιστρέψει στην Αλ Ιτιχάντ Αλεξάνδρειας τον Οκτώβριο του 2020.
Καρλ Μπεντς
Εξωτερικοί σύνδεσμοι
Κατηγορία:Γερμανοί εφευρέτες Κατηγορία:Γερμανοί μηχανικοί
Ευρωπαϊκές Ολυμπιακές Επιτροπές
Οι Ευρωπαϊκές Ολυμπιακές Επιτροπές (αγγλικά: European Olympic Committees, EOC) είναι ένας οργανισμός που εδρεύει στη Ρώμη της Ιταλίας. Η EOC απαρτίζεται από 50 ευρωπαϊκές Eθνικές Ολυμπιακές Επιτροπές μέλη.
Άννα Ελεονώρα της Έσσης-Ντάρμστατ
Βιογραφία
Παντρεύτηκε τον Γεώργιο δούκα του Μπράουνσβαϊγκ-Λύνεμπουργκ στις 14 Δεκεμβρίου 1617 στο Ντάρμσταντ. Ένας από τους γιους της ήταν ο Ερνέστος-Αύγουστος εκλέκτορας του Αννοβέρου (1629–1698), πατέρας του Γεωργίου Α΄ της Βρετανίας.
Ουμάρ Ντιένγκ
Διεθνής καριέρα
Ο Ντιένγκ αγωνίστηκε με τα χρώματα της Γαλλίας στους Θερινούς Ολυμπιακούς Αγώνες του 1996 στην Ατλάντα.
Παραπομπές
Κατηγορία:Γάλλοι ποδοσφαιριστές Κατηγορία:Σενεγαλέζοι ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές ολυμπιακής ομάδας Γαλλίας Κατηγορία:Ποδοσφαιριστές Λιλ ΟΣΚ Κατηγορία:Ποδοσφαιριστές Λουάν-Κουιζώ ΦΚ Κατηγορία:Ποδοσφαιριστές Παρί Σεν Ζερμέν Κατηγορία:Ποδοσφαιριστές ΟΚ Σαμπντόρια Κατηγορία:Ποδοσφαιριστές ΑΖ Οσέρ Κατηγορία:Ποδοσφαιριστές ΚΣ Σεντάν-Αρδέννες Κατηγορία:Ποδοσφαιριστές Τραμπζονσπόρ Κατηγορία:Ποδοσφαιριστές Κόνιασπορ Κατηγορία:Ποδοσφαιριστές Ρίζεσπορ Κατηγορία:Ποδοσφαιριστές Ακράτητου Άνω Λιοσίων Κατηγορία:Ποδοσφαιριστές ΑΟ Νέα Καβάλα Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Σέριε Α Κατηγορία:Ποδοσφαιριστές Σούπερ Λιγκ Τουρκίας Κατηγορία:Ποδοσφαιριστές ΑΣΚ Ζαν ντ'Αρκ
Καίτη Φίνου
Βιογραφία
Σε πολύ μικρή ηλικία μετακόμισε στην Αθήνα. Το 1982 αποφοίτησε από την Δραματική Σχολή του Γιώργου Θεοδοσιάδη και το ντεμπούτο της στο κινηματογράφο έγινε το 1980 στην ταινία Ο παρθενοκυνηγός μαζί με τον Σωτήρη Μουστάκα.
Επιστήμη υπολογιστών
Η σημασιολογία των γλωσσών προγραμματισμού
Ένα κύριο ζήτημα αφορά το αν και ποια σημασιολογία τοποθετείται εγγύς της πραγματικής υλοποίησης (της τελικής, διαδικαστικής όψης του προγράμματος) και ποια είναι περισσότερο ένα αφηρημένο μαθηματικό κατασκεύασμα. Από μία σκοπιά, όλες οι τυπικές σημασιολογίες δεν είναι παρά αφηρημένα μαθηματικά κατασκευάσματα, αλλά ακόμα και η δηλωτική σημασιολογία, φαινομενικά πολύ απομακρυσμένη από το υλικό μηχανικό υπόστρωμα, είναι σε θέση να εκφράσει αρκετές λεπτομέρειες της πραγματικής υλοποίησης - ως αποτέλεσμα δεν υπάρχει ευρεία συναίνεση σε αυτό το θέμα. Μία εναλλακτική προσέγγιση στο ίδιο ζήτημα αξιοποιεί την έννοια της σύνθεσης: μία τυπική σημασιολογία καλείται συνθετική αν η σημασιολογική τιμή μίας σύνθετης έκφρασης σ' αυτήν αποτελεί συνάρτηση των σημασιολογικών τιμών των συστατικών της μερών. Ωστόσο, αν και η δηλωτική σημασιολογία είναι σχεδιασμένη ως συνθετική (γεγονός που εξηγεί τη μεγάλη της εκφραστική δύναμη), μία λειτουργική σημασιολογία επίσης μπορεί να φέρει τα χαρακτηριστικά της σύνθεσης. Επομένως, ένας ευδιάκριτος θεμελιώδης εννοιολογικός διαχωρισμός μεταξύ λειτουργικών και δηλωτικών σημασιολογιών, έχει αποδειχθεί μέχρι στιγμής ανέφικτος.
221 Ηώς
Φυσικά χαρακτηριστικά
Η μέση διάμετρος της Ηούς εκτιμάται σε 104 χλμ. Ο φασματικός της τύπος είναι K (παρόμοιος με ανθρακούχο). Το άλβεδό της είναι 0,140. Η Ηώς περιστρέφεται γύρω από τον εαυτό της μία φορά κάθε 10 ώρες και 26 λεπτά.
Πάνος Ρήγας
Βιογραφία
Στις 29 Αυγούστου 2018 ορίστηκε αναπληρωτής υπουργός Εθνικής Άμυνας στην κυβέρνηση του Αλέξη Τσίπρα, θέση που διατήρησε έως τις 9 Ιουλίου 2019. Στις εκλογές του 2019 ήταν υποψήφιος βουλευτής στην εκλογική περιφέρεια Β2' Δυτικού Τομέα Αθηνών, ωστόσο δεν εξελέγη.
Μογκάμπο
Παραγωγή και διανομή ρόλων
Το 1953 η εταιρία παραγωγής Metro-Goldwyn-Mayer αποφάσισε να επανεκτελέσει την κλασική ταινία του 1932, Μια γυναίκα πειρασμός (Red Dust), η οποία είχε σηματοδοτήσει την πρώτη και κερδοφόρα συνεργασία μεταξύ του Κλαρκ Γκέιμπλ και της Τζιν Χάρλοου. Επιστράτευσε λοιπόν το σκηνοθέτη Τζον Φορντ, ο οποίος την προηγούμενη χρονιά είχε κερδίσει το τέταρτό του όσκαρ σκηνοθεσίας για την ταινία Ο ήσυχος άνθρωπος (The Quiet Man, 1952) με τον Τζον Γουέιν. Ο ηθοποιός Στιούαρτ Γκρέιντζερ επρόκειτο να ερμηνεύσει τον πρωταγωνιστικό ρόλο, αλλά την τελευταία στιγμή οι υπεύθυνοι παραγωγής της ταινίας αποφάσισαν ότι ο Κλαρκ Γκέιμπλ, πρωταγωνιστής του πρωτοτύπου θα ήταν ασφαλέστερη επιλογή και ανάγκασαν τον Γκρέιτζερ να αποχωρήσει από την ταινία. Ο Κλαρκ Γκέιμπλ δεν ήταν ευχαριστημένος με την απόδοση του σεναρίου, αλλά τελικά δέχτηκε να επαναλάβει το ρόλο του Βίκτορ Μάρσουελ, καθώς είχε χρόνια να πρωταγωνιστήσει σε εμπορική ταινία. Ο Φορντ ήθελε να χρησιμοποιήσει την ηθοποιό Μορίν Ο' Χάρα, με την οποία είχε συνεργαστεί σε πολλές ταινίες, για το ρόλο της Ελοΐζ Κέλι, αλλά οι παραγωγοί της ταινίας επέλεξαν την Άβα Γκάρντνερ, ως εμπορικότερο όνομα. Ο Φορντ που δεν ήθελε τη Γκάρντνερ στην ταινία της συμπεριφερόταν άσχημα καθ' όλη τη διάρκεια των γυρισμάτων. Για το ρόλο της Ελοΐζ, οι παραγωγοί είχαν προσεγγίσει και τις Ντέμπορα Κερ και Λάνα Τέρνερ. Η Τζιν Τίρνεϊ επρόκειτο να ερμηνεύσει την κυρία Νόρτλεϊ, αλλά τα προβλήματα ψυχολογικής φύσεως που αντιμετώπιζε εκείνη την περίοδο δεν της επέτρεψαν να συμμετάσχει στην ταινία, έτσι προσελήφθη η άσημη ακόμα τότε Γκρέις Κέλι στη θέση της. Τα γυρίσματα έγιναν στην Κένυα και όλοι οι άνδρες του συνεργείου που δούλευαν κάθε μέρα υπό τον ήλιο αναγκάστηκαν να ξυρίσουν τα στήθη τους. Ο Γκείμπλ που δεν είχε τριχωτό στήθος θεώρησε την κίνηση εκείνη προσβολή στον ανδρισμό του. Ο Φορντ και ο Γκέιμπλ καυγάδιζαν συνεχώς, κυρίως για τον τρόπο με τον οποίο ο Φορντ συμπεριφερόταν στην Γκάρντνερ, ενώ η Γκάρντνερ, που βρισκόταν σε διάσταση με τον τότε σύζυγό της Φρανκ Σινάτρα, ανακάλυψε ότι ήταν έγκυος και πέταξε μέχρι το Λονδίνο για να κάνει έκτρωση. Κατά τη διάρκεια των γυρισμάτων ο Κλαρκ Γκέιμπλ και η Γκρέις Κέλι σύναψαν ερωτική σχέση, την οποία διέκοψαν μετά το τέλος των γυρισμάτων. Τη σχέση εκείνη ανανέωσαν όταν η Κέλι γύριζε την ταινία Η χωριατοπούλα (The Country Girl, 1954).
2973 Πάολα
Η Πάολα (Paola) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,913. Ανακαλύφθηκε το 1951 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά της προς τιμή της βασίλισσας Πάολα.
Γιόσι Ααρών
Ο Γιόσι Ααρών (Εβραϊκά: יוסי אהרון) είναι μουσικός και δεξιοτέχνης του μπουζουκιού από την Τιβεριάδα, Ισραήλ.
Βιογραφία
Ξεκίνησε την μουσική του καριέρα σε νεαρή ηλικία. Άρχισε να μαθαίνει θεωρία της μουσικής σε ηλικία 3 ετών και έμαθε να παίζει μπουζούκι, βιολί και πιάνο.
Κατά τη διάρκεια επίσκεψής του στην Ελλάδα, αποφάσισε να εκπληρώσει το παιδικό του όνειρο και άρχισε να μαθαίνει να παίζει μπουζούκι. Η περίοδος στην Ελλάδα ήταν η μεγαλύτερη επιρροή στη ζωή του: είχε επηρεαστεί από τον ελληνικό πολιτισμό και ανέπτυξε ένα ιδιαίτερο μουσικό συναίσθημα που συνδέεται σε μεγάλο βαθμό με την ελληνική μουσική και το ρεμπέτικο.
Το Πράσινο Βιβλίο (ταινία)
Βραβεία
Η ταινία προτάθηκε για πέντε βραβεία Όσκαρ, μεταξύ των οποίων και για το Όσκαρ Καλύτερης Ταινίας, το οποίο τελικά και κέρδισε, παρότι η ταινία Ρόμα (Roma, 2018) του Αλφόνσο Κουαρόν θεωρούνταν το μεγάλο φαβορί. Ο Μαχέρσαλα Άλι τιμήθηκε με το δεύτερό του Όσκαρ Β' Ανδρικού Ρόλου για την ερμηνεία του στην ταινία (είχε προηγηθεί η πρώτη του βράβευση το 2016 για την ταινία του Μπάρι Τζένκινς, Moonlight), ενώ η ταινία βραβεύτηκε επίσης με Όσκαρ Πρωτότυπου Σεναρίου. Ο Βίγκο Μόρτενσεν που ήταν υποψήφιος για Όσκαρ Α' Ανδρικού Ρόλου έχασε το βραβείο από το Ράμι Μάλεκ που βραβεύτηκε για την ερμηνεία του ως Φρέντι Μέρκιουρι στην ταινία Bohemian Rhapsody.
Πίτερ φαν Άφοντ
Έργα
Δεν είναι πλήρης κατάλογος. Τίτλοι όπως παρατίθενται από τα Μουσεία